ZÁPISNICA č. 6/2015

z pracovného rokovania Komisie sociálnych vecí a bývania, ktoré sa konalo dňa 19. mája 2015 

Prítomní: podľa prezenčnej listiny

Program:
1.	Otvorenie

2.	Materiály na rokovanie MR a MZ
2.1	Návrh VZN MČ BA-NM č. /2015, ktorým sa upravujú podmienky predaja výrobkov a poskytovania služieb na trhových miestach v mestskej časti Bratislava-Nové Mesto
2.2	Návrh VZN MČ BA-NM č. /2015, ktorým sa vydáva trhový poriadok v objekte Tržnica, Šancová  č 112, Bratislava
2.3	Návrh VZN MČ BA-NM č. /2015, ktorým sa vydáva Trhový poriadok príležitostných trhov na štadióne INTER Bratislava
2.4	Návrh VZN MČ BNM č. /2015, ktorým sa dopĺňa VZN č. 5/2001 o predajnom a prevádzkovom čase v obchodných prevádzkach a prevádzkach služieb v MČ BA-NM, v znení neskorších zmien a doplnkov.
2.5	Správa o príprave Kultúrneho leta 2015 v mestskej časti Bratislava-Nové Mesto
2.6	Správa o príprave areálu Kuchajda na letnú sezónu 2015
2.7	Návrh záverečného účtu mestskej časti Bratislava-Nové Mesto a rozpočtové hospodárenie za rok 2014 
2.8	Informácia k vyhodnoteniu plnenia Akčného plánu Programu hospodárskeho a sociálneho rozvoja na roky 2007-2015 (PHSR) za Mestskú časť Bratislava-Nové Mesto 
2.9	Správa o vyúčtovaní nákladov spojených s tvorbou a realizáciou projektov participatívneho rozpočtu, plnenie uznesenia MZ MČ BNM č. 21/21.1 zo dňa 15.4.2014
2.10	Návrh Zasadacieho poriadku poslancov Miestneho zastupiteľstva mestskej časti B-NM na rokovania zastupiteľstva v spoločenskej sále Strediska kultúry Bratislava-Nové Mesto
2.11	Návrh na voľbu kandidátov do funkcie prísediacich Okresného súdu Bratislava III

3.	Prerokovanie materiálov z oddelenia výstavby a investícii, oddelenia vnútornej správy a správy bytov a nebytových priestorov

4.	Prerokovanie žiadostí o poskytnutie jednorazových finančných výpomocí

5.	Rôzne
5.1	Žiadosť o pomoc pri financovaní projektu „Na palube jednorožca“ 	
	
K bodu 1 – Otvorenie 
Rokovanie komisie otvoril a viedol predseda komisie Peter Ágoston. Na podnet Ing. Gašpierika navrhol zmenu v rokovaní komisie podľa pozvánky vyradením materiálu, uvedeného v bode 2.7, z dôvodu, že nebol predložený v písomnej forme.  
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	
 
K bodu 2 - Materiály na rokovanie MR

2.1.	Návrh VZN MČ BA-NM č.   /2015, ktorým sa upravujú podmienky predaja výrobkov a poskytovania služieb na trhových miestach v mestskej časti Bratislava-Nové Mesto
Mgr. Moravcová – Tomčíková, vedúca oddelenia právneho, podnikateľských činnosti, súpisných    

čísel a  správy   pozemkov,  informovala   komisiu  o   vypracovaní   materiálu   v  súlade   so zákonom a vyžiadaní vyjadrenia k určeným tovarom podľa jednotnej klasifikácie tovarov od Regionálnej veterinárnej a potravinovej správy a Regionálneho úradu verejného zdravotníctva. Komisia prerokovala predložený návrh a odporučila počkať na písomné vyjadrenie uvedených úradov.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

2.2.	Návrh VZN MČ BA- NM č.  /2015, ktorým sa vydáva trhový poriadok v objekte Tržnica, Šancová č. 112 Bratislava
Komisia odporučila počkať na písomné vyjadrenie inštitúcii uvedených v bode 2.1.
Hlasovanie:	PRÍTOMNÍ:	3	
	ZA:		3	
	PROTI:	0	
	ZDRŽAL SA:	0	

2.3.	Návrh VZN MČ BA-NM č.   /2015, ktorým sa vydáva Trhový poriadok príležitostných trhov na štadióne INTER Bratislava
Komisia odporučila počkať na písomné vyjadrenie inštitúcii uvedených v bode 2.1.
Hlasovanie:	PRÍTOMNÍ:	3	
	ZA:		3	
  	PROTI:	0	
	ZDRŽAL SA:	0	

2.4.	Návrh VZN MČ BA-NM č.  /2015, ktorým sa dopĺňa VZN č.5/2001 o predajnom a prevádzkovom čase v obchodných prevádzkach služieb v MČ BA-NM, v znení neskorších zmien a doplnkov.
Mgr. Moravcová- Tomčíková informovala komisiu o vypracovaní materiálu za účelom eliminácie hazardných hier, skrátením prevádzkového času herní a kasín do 22,00 hod. Na dosiahnutie ďalšieho  obmedzenia je potrebná úspešná petícia, ktorú chce iniciovať magistrát. Členovia komisie po prerokovaní materiálu vyjadrili svoje stanovisko hlasovaním takto:
Hlasovanie:	PRÍTOMNÍ:	3	
	ZA:		1	
	PROTI:	2	
	ZDRŽAL SA:	0	

2.5.	Správa o príprave kultúrneho leta 2015 v  mestskej časti Bratislava–Nové Mesto
Komisia prerokovala predloženú správu a žiada doplniť materiál o finančné vyjadrenie jednotlivých aktivít, ako aj dodržiavanie uznesenia MZ MČ BNM č.06/04.1 zo 6. zasadnutia Miestneho zastupiteľstva mestskej časti Bratislava-Nové Mesto konaného dňa 7. mája 2015 o spôsobe pozvaní obyvateľov pri organizovaní týchto akcií.
Hlasovanie:	PRÍTOMNÍ:	5	
 	ZA:		4	
	PROTI:	0	
	ZDRŽAL SA:	1	

2.6.	Správa o príprave areálu Kuchajda na letnú sezónu 2015
Komisia prerokovala predloženú správu a odporučila MR a MZ schváliť materiál bez pripomienok.
Hlasovanie:	PRÍTOMNÍ:	5	
	ZA:		4	
	PROTI:	0	
	ZDRŽAL SA:	1	

2.7.	Návrh záverečného účtu mestskej časti Bratislava-Nové Mesto a rozpočtové hospodárenie za rok 2014
Komisia návrh záverečného účtu neprerokovala z dôvodu, že nebol doručený v písomnej forme. Pani Janovičová informovala, že všetky materiály boli včas poslané členom komisie v elektronickej forme. V tlačenej forme nebol predmetný materiál poslaný z dôvodu že má 173 strán, avšak na požiadanie nebol problém ho doručiť.

2.8.	Informácia k vyhodnoteniu plnenia Akčného plánu Programu hospodárskeho a sociálneho rozvoja za roky2007-2015 (PHSR) za Mestskú časť Bratislava-Nové Mesto
Ing. Šebejová poukázala na nedostatočné plnenie úloh v sociálnej oblasti. Pán Ágoston navrhol vypracovať nový materiál s určením úloh za spoluúčasti členov komisie. 
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	
2.9.	Správa o vyúčtovaní nákladov spojených s tvorbou a realizáciou projektov participatívneho rozpočtu, plnenie uznesenia MZ MČ BNM č. 21/21.1 zo dňa 15. 04. 2015
Komisia prerokovala uvedený materiál a tento vzala na vedomie. 
Hlasovanie:	PRÍTOMNÍ:	5	
	ZA:		1	
	PROTI:	0	
	ZDRŽALI SA:	4	

2.10.	Návrh zasadacieho poriadku poslancov Miestneho zastupiteľstva mestskej časti BA-NM na rokovania zastupiteľstva v spoločenskej sále Strediska kultúry Bratislava-Nové Mesto
Komisia prerokovala návrh predloženého zasadacieho poriadku a tento odporučila schváliť s pripomienkami: 
- doplniť o zástupcu oddelenia právneho, podnikateľských činnosti, súpisných čísel a správy  pozemkov 
   Za stôl k návrhovej komisii 
- členov mandátovej komisie - poslancov presunúť medzi poslancov
- riaditeľov organizácii uviesť bez mena a vymeniť so skrutátorkami
- stenografku a prednostu MÚ uviesť bez mena
- média uviesť bez mena
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

2.11.	Návrh na voľbu kandidátov do funkcie prísediacich Okresného súdu Bratislava III.
Komisia opakovane prerokovala predložený návrh a tento opäť žiada doplniť o životopisy navrhnutých kandidátov a dopracovať o zoznam 14-tich kandidátov prihlásených na základe výzvy miestneho úradu. 
Hlasovanie:	PRÍTOMNÍ:	5	
	ZA:		4	
	PROTI:	0	
	ZDRŽAL SA:	1
	
K bodu 3 – Prerokovanie materiálov z oddelenia výstavby a investícii,  správy bytov a nebytových priestorov a vnútornej správy

3.1	Kontrola plnenia uznesení a úloh komisie SVaB

3.1.1	B. A., Riazanská č. 56 – žiadosť menovanej o poskytnutie bytu prerokovalo miestne zastupiteľstvo, ktoré súhlasilo s poskytnutím bytu na Bojnickej ul. č. 19/15. Súhlas je na podpise. Pán Ágoston upozornil na skutočnosť, že menovaná nebola informovaná o uvedenom schválení a požiadal oddelenie výstavby a investícii, správy bytov a nebytových priestorov a vnútornej správy o včasné podanie informácií občanom v podobných prípadoch.

3.1.2	L. M., Bojnická č. 25 – p. L. bola opakovane predvolaná na rokovanie komisie. Pretože sa opäť nedostavila, komisia navrhla vykonať poslanecký prieskum či v byte býva. Prieskum vykonajú p. Ágoston a Ing. Šebejová.
3.1.3	Vykonanie poslaneckého prieskumu
Poslanecký prieskum bol vykonaný v týchto rodinách :
 - F. O., Bratislava-Nové Mesto – prieskum vykonali p. Ágoston a Ing. Šebejová. Pani F. s dvoma vnúčatami, ktoré jej boli zverené do výchovy, má zabezpečené bývanie v ubytovni U Adama. Pracuje v EKO-podniku VPS už 8 rokov. Po informácii o výške nájomného a elektrickej energie v byte na Bojnickej ul. si menovaná rozmyslí, či by bolo pre ňu výhodnejšie bývanie na Bojnickej ul., keď v ubytovni platí 102,- € všetky náklady. Koncom júna oznámi svoje rozhodnutie.
- M. M., Sibírska č. 4 – prieskum bytových pomerov vykonala Ing. Šebejová.  Menovaná býva s druhom a synom s rodičmi v štvorizbovom byte. V auguste sa jej má narodiť druhé dieťa. Pani M. sa informovala, prečo jej nemôže byť poskytnutý iný byt ako na Bojnickej ul., keď vie, že sú voľné byty na Mestskej, Budyšínskej a Športovej ul. Pani Šebejová bude menovanú informovať o možnosti získania bývania v dome mladej rodiny na Budyšínskej ul. a oddelenie pre správu bytov a nebytových priestorov jej umožní pozrieť byt na Bojnickej ul. č. 21/35, na II. poschodí, alebo 21/16 na I. poschodí.
- R. D., Tehelná č. 25 a P. M., Ľubľanská č. 2 - Ing. Gašpierik a JUDr. Mikulec poslanecký prieskum nevykonali z dôvodu, že sa s menovanými rodinami nevedeli skontaktovať. Úloha trvá.
Komisia odporučila vykonať poslanecký prieskum bytových pomerov ďalších žiadateľov zo zoznamu o nájom bytu:
- S. J., Bojnická 25 a V. M., Olbrachtova č. 9 - poslanecký prieskum vykonajú p. Ágoston a Ing. Šebejová
Prerokovanie zoznamu neplatičov
Oddelenie právne, podnikateľských činností, súpisných čísel a správy pozemkov predložilo na rokovanie komisie informáciu k zoznamu neplatičov, ktorú žiadali členovia komisie na predchádzajúcom zasadnutí. K uvedenému materiálu podala informácie Mgr. Jana Biharyová.
Por. č. 2. M. D., Bojnická č. 19, výška pohľadávky 5 037,89 € - je žalovaná a uplatnená exekúcia k vyprataniu bytu,
Por. č. 4. Ing. M. T., Bojnická č. 19 – dlh menovaného nebol odstúpený k právnemu vymáhaniu,
Por. č. 7. Slovenská humanitná rada – informáciu o nájme bytov na Bojnickej č. 19 a Bojnickej č. 23, podľa platnej zmluvy, poskytne oddelenie VaI a správy bytov a nebytových priestorov a vnútornej správy, 
Por. č. 28. K. M., Bojnická č. 25, nedoplatok vo výške 1 721,23 €, uplatnená pohľadávka k vyprataniu bytu,
Por. č. 39. G. A., Bojnická č. 25, exekúcia k vyprataniu bytu nebola realizovaná, z dôvodu hľadania možnosti iného riešenia,
Por. č. 43. H. J., Jiskrova č. 6 – pohľadávka je k dnešnému dňu uhradená,
Por. č. 44. T. B., Čsl. Parašutistov č. 11 – pohľadávka je uplatnená v rámci dedičského konania,
Por. č. 45. B. D., Račianska č. 91,- pohľadávka je uhradená,
Por. č. 52. R. P., Račianska č. 31, nedoplatok v sume 3 711,86 € - je podaný návrh na vykonanie exekúcie.
U nájomníkov p. M., p. K. a p. R. bola podaná žiadosť o vypracovanie analýzy vymožiteľnosti finančných pohľadávok súdnym exekútorom JUDr. P. H.  
	
3.2.	Prerokovanie ďalších materiálov z oddelenia pre správu bytov a nebytových priestorov

3.2.1.	Z. B., Bojnická 25/38 a M. V., Bojnická č. 23/13 – žiadajú o predĺženie nájmu bytu. Komisia prerokovala žiadosť menovaných a odporučila vykonať poslanecký prieskum, p. Ágostonom a Ing. Šebejovou. Stanovisko členov komisie k predĺženiu nájmu bude zistené Per rollam po vykonaní poslaneckého prieskumu.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0

3.2.2.	H. E., Bojnická č. 25/15  – žiada o súhlas na spoločný nájom k p..A. B., Bojnická č. 25/12, pričom byt, ktorého je nájomníčkou, v tom istom bytovom dome, č. 15 vráti späť mestskej časti. Komisia prerokovala žiadosť p. H. a súhlasila so spoločným nájmom menovaných.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0

K bodu 4 –	Prerokovanie žiadostí o poskytnutie jednorazových finančných výpomocí
	Na rokovanie komisie neboli predložené žiadne materiály.	

K bodu 5 -	Rôzne
5.1.	Žiadosť o pomoc pri financovaní projektu
Na rokovanie komisie bola predložená Žiadosť občianskeho združenia Moonlight camp, Stromová č 17, Bratislava. o poskytnutie dotácie podľa VZN č. 4/2005 o poskytnutí dotácií z rozpočtu mestskej časti Bratislava-Nové Mesto ako vyplýva zo zmien a doplnení vykonaných VZN č. 19/2008. Pán Ágoston informoval komisiu o projekte uvedeného občianskeho združenia, ktoré sa orientuje na kurzy pre nadané deti zo sociálne slabšieho prostredia. Po doplnení materiálu o aktuálny zoznam detí z mestskej časti komisia opakovane prerokuje poskytnutie dotácie.

Informácie členov komisie
Na základe podnetu Ing. Šebejovej komisia požiadala o informáciu, prečo sa voľné byty, okrem bytov na Bojnickej ul., nemôžu prenajať žiadateľom o nájom bytu.
Informáciu poskytne prednosta MÚ Ing. Mgr. Ľubomír Baník.

Peter Ágoston v. r.	
predseda komisie SVaB	
Vladislava Janovičová v. r.	
zapisovateľka komisie SVaB